b"\n_START_ARTICLE_\nAshley Tisdale\n_START_SECTION_\nZgodnje \xc5\xbeivljenje in za\xc4\x8detek kariere\n_START_PARAGRAPH_\nAshley Michelle Tisdale se je rodila 2. julija 1985 v West Dealu, Monmouth County, New Jersey, Zdru\xc5\xbeene dr\xc5\xbeave Amerike star\xc5\xa1ema Lisi (rojena Morris) in Mikeu Tisdale, ki sta bila zaposlena v vodstvu nekega gradbenega podjetja. Njena starej\xc5\xa1a sestra, Jennifer Tisdale, je igralka in pevka, njen dedek, Arnold Morris, pa je razvijal Ginsujeve no\xc5\xbee. V sorodu je tudi s poslovne\xc5\xbeem Ronom Popeilom. Odrasla je v Ocean Townshipu, Monmouth County, New Jersey. Po mamini strani ima judovske prednike in pravi, da je Judinja tudi sama._NEWLINE_V starosti treh let je Ashley Tisdale spoznala svojega dosedanjega mened\xc5\xbeerja, Billa Permana. Spoznala sta se v nakupovalnem centru v New Jearseyju in Perman je o njunem prvem sre\xc4\x8danju za revijo Asbury Park Press kasneje povedal:_NEWLINE_\xc2\xbbImela je prelepe kodraste lase, ogromne o\xc4\x8di in ko me je z njimi pogledala, mi je namenila najve\xc4\x8dji nasmeh od vseh nasmehov.\xc2\xab_NEWLINE_Bill Perman jo je poslal na avdicije za razne reklame in tako se je \xc5\xbee kot otrok ve\xc4\x8dkrat pojavila na televiziji. Kasneje je s svojo igralsko kariero nadaljevala s pojavi v glasbeni komediji Gypsy in gledali\xc5\xa1ki igri Moje pesmi moje sanje v mestnem gledali\xc5\xa1\xc4\x8du._NEWLINE_V starosti osem let je dobila vlogo Cosette v Broadwayskem muzikalu Nesre\xc4\x8dniki. \xc2\xbbKo sem bila majhna, sem videla igro Nesre\xc4\x8dniki v Broadwayu in menila sem, da je to najbolj osupljivo delo, kar sem jih kdaj videla. Torej sem od\xc5\xa1la do svojega mened\xc5\xbeerja in mu povedala, da si \xc5\xbeelim igrati v temu,\xc2\xab\xc2\xa0 je Ashley Tisdale povedala v intervjuju za revijo Newsday v letu 2007. Potrjuje tudi, da je imela pred igro samo eno u\xc4\x8dno uro petja. Vlogo Cosette v muzikalu Nesre\xc4\x8dniki je igrala dve leti, potem pa je dobila glavno vlogo v muzikalu Annie. Pri dvanajstih letih je predsedniku Billu Clintonu pela v Beli hi\xc5\xa1i.\n_START_SECTION_\n1996\xe2\x80\x932006\n_START_PARAGRAPH_\nV poznih devetdesetih in zgodnjih letih drugega tiso\xc4\x8dletja je Ashley Tisdale imela manj\xc5\xa1e vloge v televizijskih serijah, kot so The Hughleys, Smart Guy, Sedma nebesa, Boston Public in Bette ter v filmih, kot so \xc5\xbdivljenje \xc5\xbeu\xc5\xbeelk in Donnie Darko, ki sta predstavljala njena prva filmska pojava. V tem \xc4\x8dasu je delala tudi kot fotomodel za podjetje Ford. Za svojo vlogo v televizijski seriji Boston Public je leta 2000 prejela nominacijo za nagrado Young Artist Award v kategoriji za \xc2\xbbnajbolj\xc5\xa1i gostovalni nastop v televizijski seriji - drama\xc2\xab, kar je bila tudi njena prva nominacija. Leta 2004 je dobila vlogo najstni\xc5\xa1ke prodajalke sladkarij, Maddie Fitzpatrick v Disneyjevi televizijski seriji Paglavca v hotelu, ki se je na malih televizijskih ekranih prvi\xc4\x8d predvajala marca 2005, kon\xc4\x8dali pa so jo leta 2008. Kasneje je dobila svojo prvo nagrado in sicer Nickelodeon Kids' Choice Awards za svojo vlogo v tej televizijski seriji._NEWLINE_Leta 2005 je Ashley Tisdale bila izbrana v igralsko ekipo Disneyjevega televizijskega filma Srednje\xc5\xa1olski muzikal, kjer je dobila vlogo popularne in nesramne najstnice, Sharpy Evans. Najprej se je sicer potegovala za vlogo Gabrielle Montez (ki jo je kasneje upodobila Vanessa Hudgens), vendar so producenti menili, da je primernej\xc5\xa1a za vlogo \xc2\xbbslabe osebe\xc2\xab, saj ima zelo nizek glas. Film se je prvi\xc4\x8d predvajal v januarju 2006 in Ashley Tisdale je prejela v glavnem same pozitivne kritike, kljub temu, da so producenti na za\xc4\x8detku menili, da ji zaradi njene slike \xc2\xbbdobrega dekleta\xc2\xab\xc2\xa0v televizijski seriji Paglavca v hotelu vloga Sharpy Evans ne bo najbolj uspela. Zapela je tudi nekaj soundtrackov za film, ki so kasneje sestavljali najbolje prodajani glasbeni album v ZDA leta 2006. Ashley Tisdale je postala prva \xc5\xbeenska izvajalka, ki je imela hkrati dve pesmi na lestvici Billboard Hot 100 in sicer \xc2\xbbWhat I've Been Looking For\xc2\xab\xc2\xa0ter \xc2\xbbBop to the Top\xc2\xab, obe pa sta soundtracka iz filma Srednje\xc5\xa1olski muzikal. Srednje\xc5\xa1olski muzikal je kasneje postal Disneyjev najve\xc4\x8dkrat gledan film leta 2006, saj si je samo premiero ogledalo 7.7 milijonov gledalcev. Ashley Tisdale je skupaj z ostalimi \xc4\x8dlani igralske ekipe Srednje\xc5\xa1olskega muzikala nastopila v Srednje\xc5\xa1olski muzikal: Koncert, koncertni turneji, ki je potekala skozi \xc5\xa1tirideset dr\xc5\xbeav Zdru\xc5\xbeenih dr\xc5\xbeav Amerike._NEWLINE_Ashley Tisdale je podpisala pogodbo z Warner Bros. Records julija 2006, takrat pa je tudi za\xc4\x8dela delati na svojem prvem samostojnem glasbenem albumu. Leta 2006 je izdala prvo pesem iz albuma,\xc2\xa0\xc2\xbbKiss the Girl\xc2\xab. Pesem je bila predvajana tudi v filmu Mala morska deklica. Decembra 2006 je izdala \xc5\xa1e tri EP pesmi iz svojega prvega albuma, med drugim tudi He Said She Said, ki je predstavljal promocijo za album sam. Album je iz\xc5\xa1el v letu 2007.\n_START_SECTION_\n2007 - danes\n_START_PARAGRAPH_\nHeadstrong, kot je Ashley Tisdale poimenovala svoj prvi glasbeni album, je iz\xc5\xa1el v februarju leta 2007 preko zalo\xc5\xbebe Warner Bros. in dosegel peto mesto na lestvici Billboard 200, saj je v prvem tednu prodajanja prodal kar 64,000 kopij. Pesem\xc2\xa0\xc2\xbbBe Good to Me\xc2\xab\xc2\xa0je iz\xc5\xa1la decembra 2006,\xc2\xa0\xc2\xbbHe Said She Said\xc2\xab\xc2\xa0pa septembra 2007. Leta 2008 je izdala \xc5\xa1e singla\xc2\xa0\xc2\xbbNot Like That\xc2\xab\xc2\xa0and\xc2\xa0\xc2\xbbSuddenly\xc2\xab, ki pa nista dosegla pretiranega uspeha. Izdala je tudi svoj prvi glasbeni DVD, There's Something About Ashley in sicer v novembru 2007 s tremi pesmimi in videospoti, ter dokumentarni film o nastajanju njenega prvega albuma._NEWLINE_Ashley Tisdale je s svojo vlogo Sharpy Evans nadaljevala tudi v filmu Srednje\xc5\xa1olski muzikal 2, kjer je spet zapela veliko pesmi za film. Njen nastop v tem filmu je bil ve\xc4\x8dkrat kritiziran s strani revij, kot je na primer The Hollywood Reporter. Film, ki si ga je, ko se je na Disney Channelu prvi\xc4\x8d predvajal, ogledalo 17 milijonov gledalcev, \xc5\xa1e danes velja za najve\xc4\x8dkrat ogledani Disney film. Ashley Tisdale je dobila glasovno vlogo Candace Flynn v Disneyjevi televizijski seriji Phineas and Ferb ter zapela tudi soundtrack iz leta 2009._NEWLINE_Leta 2008 je Ashley Tisdale dobila glavno vlogo v televizijskem filmu Kaj pa zdaj?, kjer je upodobila nepopularno najstnico po imenu Mandy Gilbert, film pa je tudi producirala. Svojo vlogo Sharpy Evans je obdr\xc5\xbeala tudi v filmu Srednje\xc5\xa1olski muzikal 3: Zadnji letnik, zadnjemu iz serije filmov Srednje\xc5\xa1olski muzikal, ki je premiero do\xc5\xbeivel oktobra 2008. Owen Gleiberman iz revije Entertainment Weekly je njen nastop opisal kot \xc2\xbbnekoliko neumen, brez pravega u\xc5\xbeitka\xc2\xab, medtem pa je angle\xc5\xa1ki filmski kritik Mark Kermode dejal, da je Ashley Tisdale \xc2\xbbnajbolj\xc5\xa1a igralka v stranski vlogi\xc2\xab\xc2\xa0leta 2008. Ashley Tisdale je dobila nagrado MTV Movie Award za \xc2\xbbnajbolj\xc5\xa1i preboj \xc5\xbeenske ustvarjalke\xc2\xab\xc2\xa0leta 2009. Srednje\xc5\xa1olski muzikal 3 je zaslu\xc5\xbeil 42 ameri\xc5\xa1kih dolarjev dobi\xc4\x8dka v prvem tednu predvajanja, kar je postal rekord za muzikal._NEWLINE_Drugi studio album Ashley Tisdale, imenovan Guilty Pleasure, je iz\xc5\xa1el leta 2009, ter dobil me\xc5\xa1ane kritike z 54\xc2\xa0% dobrih ocen na podlagi Metacritica. Billboard je potrdil, da \xc2\xbbalbum ni najbolj ugoden za pevca\xc2\xab. Ashley Tisdale je dejala, da album vsebuje \xc2\xbbve\xc4\x8d roka in ostalih zvrsti glasbe\xc2\xab, kot je prvi. Guilty Pleasure je dosegel dvanajsto mesto na lestvici Billboard 200, s 25,000 prodanimi kopijami v prvem tednu. Pesem\xc2\xa0\xc2\xbbIt's Alright, It's OK\xc2\xab\xc2\xa0je iz\xc5\xa1la kot albumov glavni singl aprila 2009 v ZDA v digitalni obliki, drugi singl iz albuma,\xc2\xa0\xc2\xbbCrank It Up\xc2\xab\xc2\xa0pa je iz\xc5\xa1la oktobra tistega leta._NEWLINE_Ashley Tisdale je leta 2009 igrala v dru\xc5\xbeinskem filmu 20th Century Foxa z naslovom Vesolj\xc4\x8dki s podstre\xc5\xa1ja kot Bethany Pearson, najstarej\xc5\xa1a sestra v dru\xc5\xbeini in ena izmed glavnih likov. The New York Times je napisal, da \xc2\xbbTisdaleova velik del filma ni prikazana na ekranu\xc2\xab. Film ne zaslu\xc5\xbei veliko denarja, temve\xc4\x8d samo 60 milijonov ameri\xc5\xa1kih dolarjev. Kot producentka, je Ashley Tisdale lastnica produkcijskega podjetja, imenovanega Blondie Girl Productions, ki ga je ustanovila leta 2008. Podjetje je podpisalo pogodbo z Relativity Media leta 2010, saj nameravajo ustvariti lastno televizijsko serijo. Leta 2010 je bilo tudi potrjeno, da bo Ashley Tisdale \xc4\x8dlanica igralske ekipe Sleepless Beauty in razli\xc4\x8dice Teen Witch.\n_START_SECTION_\nJavnost in zasebno \xc5\xbeivljenje\n_START_PARAGRAPH_\nAshley Tisdale je \xc4\x8dlanica Creative Artists Agency. V letu 2007 smo jo lahko videli na kampanji za Staples, Inc.ove \xc2\xbbGeared 4 School\xc2\xab, pojavila pa se je tudi na kampanji za Eck\xc5\x8d brand na rde\xc4\x8di preprogi._NEWLINE_V prostem \xc4\x8dasu je Ashley Tisdale zelo dobra prijateljica z igralkami Miley Cyrus, Vanesso Anne Hudgens, Brittany Snow, Kaley Cuoco in Brendo Song. Z igralko Mischo Barton, s katero je tudi v dobrih odnosih, se poznata \xc5\xbee od otro\xc5\xa1tva._NEWLINE_Ashley Tisdale je hodila s plesalcem Jaredom Murilloom vse dokler se ni njuno razmerje kon\xc4\x8dalo v marcu 2009. Marca 2007 je Ashley Tisdale za revijo Blender povedala, da ni bila nikoli odvisna od drog ali alkohola in da ne kadi, ter dodala \xc5\xa1e: \xc2\xbbMoja mama me je zares prepri\xc4\x8dala v to, sploh pa nisem oseba, ki bi bila pod velikim pritiskom.\xc2\xab Revija Maxim ji je dodelila deseto mesto na lestvici Hot 100 leta 2008, revija Forbes pa \xc5\xa1tiriindevetdeseto na lestvici 100 najpopularnej\xc5\xa1ih slavnih oseb._NEWLINE_Imela je operacijo na nosu, za katero pa Ashley Tisdale zatrjuje, da je bila narejena \xc2\xbbiz zdravstvenih razlogov in ne zato, ker ne bi bila zadovoljna s svojim nosom.\xc2\xab\xc2\xa0Za revijo People je povedala, da se ji zdi pomembno, da je odkrita z obo\xc5\xbeevalci._NEWLINE_Leta 2008 je Ashley Tisdale revija Forbes uvrstila na sedemnajsto mesto \xc2\xbbnajbolje pla\xc4\x8danih oseb pod tridesetim letom\xc2\xab, saj je za film Srednje\xc5\xa1olski muzikal 3 prejela 2.8 milijonov dolarjev. Podjetje Huckleberry Toys je izdalo omejeno izdajo plasti\xc4\x8dnih lutk, ustvarjenih po njeni podobi. Igrala je tudi v reklami za Degree Girl. Leta 2009 je Ashley Tisdale podpisala petletno pogodbo z italijansko linijo oblek, Puerco Espin ter tako postala prostovoljka za dobrodelno kampanjo \xc2\xbbGet on the Bus\xc2\xab\xc2\xa0leta 2009._NEWLINE_Njena sestra, Jennifer Tisdale, je rodila deklico po imenu Mikayla Dawn, kar je Ashley Tisdale 13. februarja 2010 objavila na Twitterju."